1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 1/6Finlex ®
Finlex › Lainsäädäntö › Ajantasainen lainsäädäntö › Vuosi 2008 › 31.10.2008/669
Seurattu SDK 1313/2022 saakka.
31.10.2008/669
Laki Sosiaali- ja terveysalan lupa- ja valvontavirastosta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Toimiala
Sosiaali- ja terveysalan lupa- ja valvontavirasto on sosiaali- ja terveysministeriön alainen keskusvirasto, joka
edistää ohjauksen ja valvonnan keinoin oikeusturvan toteutumista ja palvelujen laatua sosiaali- ja
terveydenhuollossa sekä elinympäristön ja väestön terveysriskien hallintaa.
2 § (17.12.2010/1263)
Tehtävät
Viraston tehtävänä on huolehtia:
1) terveydenhuollon ammattihenkilöistä annetussa laissa (559/1994) , sosiaalihuollon ammattihenkilöistä
annetussa laissa (817/2015) , hyvinvointialueesta annetussa laissa (611/2021) , sosiaali- ja terveydenhuollon
järjestämisestä annetussa laissa (612/2021) , työterveyshuoltolaissa (1383/2001) , terveydenhuoltolaissa
(1326/2010) , mielenterveyslaissa (1116/1990) , yksityisestä terveydenhuollosta annetussa laissa (152/1990) ,
tartuntatautilaissa (1227/2016) , terveydenhuollon järjestämisestä puolustusvoimissa annetussa laissa
(322/1987) , sosiaali- ja terveydenhuollon asiakastietojen sähköisestä käsittelystä annetussa laissa (784/2021) ,
sähköisestä lääkemääräyksestä annetussa laissa (61/2007) , sosiaalihuoltolaissa (1301/2014) , yksityisistä
sosiaalipalveluista annetussa laissa (922/201 1), kehitysvammaisten erityishuollosta annetussa laissa
(519/1977) , terveydensuojelulaissa (763/1994) , alkoholilaissa (1102/2017) , tupakkalaissa (549/2016)  ja
Vankiterveydenhuollon yksiköstä annetussa laissa (1635/2015)  sille säädetystä lupahallinnosta, ohjauksesta
ja valvonnasta; (8.7.2022/593)
L:lla 593/2022  muutettu 1 kohta tulee voimaan 1.1.2023. Aiempi sanamuoto kuuluu:
1) terveydenhuollon ammattihenkilöistä annetussa laissa (559/1994) , sosiaalihuollon ammattihenkilöistä
annetussa laissa (817/2015) , kansanterveyslaissa (66/1972) , työterveyshuoltolaissa (1383/2001) ,
erikoissairaanhoitolaissa (1062/1989) , terveydenhuoltolaissa (1326/2010) , mielenterveyslaissa (1116/1990) ,
yksityisestä terveydenhuollosta annetussa laissa (152/1990) , tartuntatautilaissa (1227/2016) ,
terveydenhuollon järjestämisestä puolustusvoimissa annetussa laissa (322/1987) , sosiaali- ja
terveydenhuollon asiakastietojen sähköisestä käsittelystä annetussa laissa (784/2021) , sähköisestä
lääkemääräyksestä annetussa laissa (61/2007) , sosiaalihuoltolaissa (1301/2014) , yksityisistä
sosiaalipalveluista annetussa laissa (922/201 1), kehitysvammaisten erityishuollosta annetussa laissa
(519/1977) , terveydensuojelulaissa (763/1994) , alkoholilaissa (1102/2017) , tupakkalaissa (549/2016)  ja
Vankiterveydenhuollon yksiköstä annetussa laissa (1635/2015)  sille säädetystä lupahallinnosta, ohjauksesta
ja valvonnasta; (27.8.2021/790)
2) raskauden keskeyttämistä, steriloimista, hedelmöityshoitoja ja adoptiota koskevassa lainsäädännössä sille
säädetyistä tehtävistä; sekä
3) muussa kuin 1 kohdassa mainitussa laissa sille säädetyistä tehtävistä.
(30.12.2019/1481)
1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 2/6Virasto hoitaa lisäksi ne edellä tarkoitetun lainsäädännön nojalla sen toimialaan liittyvät tehtävät, jotka
sosiaali- ja terveysministeriö sille määrää.
Virasto voi panna vireille kieltotoimenpiteitä koskevista edustajakanteista annetussa laissa (1101/2022)
tarkoitetun edustajakanteen. (20.12.2022/1 111)
L:lla 1111/2022  lisätty 3 momentti tulee voimaan 25.6.2023.
KansanterveysL  66/1972  on kumottu L:lla 616/2021 , joka on voimassa 1.1.2023 alkaen.
ErikoissairaanhoitoL  1062/1989  on kumottu L:lla 616/2021 , joka on voimassa 1.1.2023 alkaen. Lain 28 § ja
29 § jäävät kuitenkin voimaan. Ks. 1.1.2023 alkaen L  sosiaali- ja terveydenhuoltoa ja pelastustoimea
koskevan uudistuksen toimeenpanosta ja sitä koskevan lainsäädännön voimaanpanosta 616/2021 .
3 § (11.12.2009/1068)
Lautakunnat
Virastossa on sosiaali- ja terveydenhuollon ammattihenkilöiden valvontalautakunta sekä raskauden
keskeyttämis- ja steriloimisasioiden lautakunta. Lautakuntien asettamisesta, kokoonpanosta ja tehtävistä sekä
toiminnan muusta järjestämisestä säädetään valtioneuvoston asetuksella. (26.6.2015/818)
Adoptiolaissa (22/2012)  säädetään virastossa olevasta adoptiolautakunnasta. (20.1.2012/25)
4 §
Johtaminen ja ratkaisuvalta
Virastoa johtaa ylijohtaja. Ylijohtaja ratkaisee viraston päätettävät asiat, joita ei ole säädetty tai
työjärjestyksessä määrätty lautakunnan tai viraston muun virkamiehen ratkaistaviksi. Ylijohtaja vahvistaa
viraston työjärjestyksen.
5 §
Asiantuntijat
Virasto voi talousarvionsa rajoissa käyttää asiantuntijoita ja tehdä sopimuksia viranomaisten, yhteisöjen ja
yksityisten henkilöiden kanssa toimialaansa kuuluvien yksittäisten asiantuntijatehtävien suorittamisesta.
Viraston pysyvistä asiantuntijoista säädetään tarkemmin valtioneuvoston asetuksella.
Virasto voi antaa salassapitovelvollisuutta koskevien säännösten estämättä 1 momentissa tarkoitetuille
viranomaisille, yhteisöille ja henkilöille luvan saada säännöksessä tarkoitettujen tehtäviensä suorittamiseksi
välttämättömiä tietoja.
Viraston asiantuntijana toimivaan henkilöön sovelletaan rikosoikeudellista virkavastuuta koskevia
säännöksiä.
6 § (4.5.2018/292)
Tietojen antaminen
Valtion ja hyvinvointialueen viranomainen sekä muu julkisoikeudellinen yhteisö, Kansaneläkelaitos,
Eläketurvakeskus, potilasvahinkolautakunta, eläkesäätiö ja muu eläkelaitos, vakuutuslaitos, huoltotoimintaa
tai sairaanhoitotoimintaa harjoittava yhteisö tai laitos, yksityisten sosiaalipalvelujen tuottaja sekä apteekki
ovat velvollisia pyynnöstä antamaan maksutta virastolle 2 §:ssä tarkoitettujen tehtävien suorittamiseksi
välttämättömät tiedot ja selvitykset sen estämättä, mitä salassapitovelvollisuudesta säädetään. (8.7.2022/593)
L:lla 593/2022  muutettu 1 momentti tulee voimaan 1.1.2023. Aiempi sanamuoto kuuluu:
Valtion ja kunnan viranomainen sekä muu julkisoikeudellinen yhteisö, Kansaneläkelaitos, Eläketurvakeskus,
potilasvahinkolautakunta, eläkesäätiö ja muu eläkelaitos, vakuutuslaitos, huoltotoimintaa tai
sairaanhoitotoimintaa harjoittava yhteisö tai laitos, yksityisten sosiaalipalvelujen tuottaja sekä apteekki ovat
velvollisia pyynnöstä antamaan maksutta virastolle 2 §:ssä tarkoitettujen tehtävien suorittamiseksi
välttämättömät tiedot ja selvitykset sen estämättä, mitä salassapitovelvollisuudesta säädetään.
1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 3/6Edellä 1 momentissa tarkoitetulla viranomaisella, yhteisöllä ja laitoksella sekä apteekilla on
salassapitosäännösten estämättä oikeus ilman viraston pyyntöäkin ilmoittaa sille seikasta, joka voi vaarantaa
asiakas- tai potilasturvallisuutta, elinympäristön tai väestön terveellisyyttä tai turvallisuutta taikka joka voi
vaikuttaa valvottavan toiminnanharjoittajan luotettavuusarviointiin.
Virastolla ja aluehallintovirastoilla on salassapitosäännösten estämättä oikeus luovuttaa toisilleen 2 §:ssä
tarkoitettujen tehtävien suorittamisessa tarvittavat tiedot ja selvitykset.
Virastolla on oikeus luovuttaa salassapitosäännösten estämättä tietoja Viestintävirastolle, jos se on
välttämätöntä tietoturvallisuuteen liittyvien tehtävien hoitamiseksi.
Edellä 3 momentissa tarkoitetut tiedot ja selvitykset voidaan luovuttaa myös teknisen käyttöyhteyden avulla.
Ennen teknisen käyttöyhteyden avaamista on varmistuttava tietojen asianmukaisesta suojaamisesta.
7 §
Tarkemmat säännökset
Viraston johtavista virkamiehistä, kelpoisuusvaatimuksista ja palvelussuhteeseen ottamisesta säädetään
valtioneuvoston asetuksella.
Viraston or ganisaatiosta, sisäisestä työnjaosta, asioiden käsittelystä ja ratkaisemisesta sekä toimintojen
muusta järjestämisestä määrätään viraston työjärjestyksessä.
8 §
Voimaantulo
Tämä laki tulee voimaan 1 päivänä tammikuuta 2009. Lain 2 §:n 1 momentin 1 kohdassa tarkoitetun
sosiaalihuoltolain, yksityisten sosiaalipalvelujen valvonnasta annetun lain ja kehitysvammaisten
erityishuollosta annetun lain mukaisen ohjaus- ja valvontatehtävän osalta laki tulee kuitenkin voimaan 1
päivänä tammikuuta 2010.
Tällä lailla kumotaan terveydenhuollon oikeusturvakeskuksesta 27 päivänä marraskuuta 1992 annettu laki
(1074/1992)  ja sosiaali- ja terveydenhuollon tuotevalvontakeskuksesta 8 päivänä joulukuuta 1994 annettu
laki (1146/1994)  niihin myöhemmin tehtyine muutoksineen.
9 §
Siirtymäsäännökset
Muussa laissa tai asetuksessa taikka valtioneuvoston tai ministeriön päätöksessä olevalla viittauksella
Sosiaali- ja terveydenhuollon tuotevalvontakeskukseen tai Terveydenhuollon oikeusturvakeskukseen
tarkoitetaan tämän lain tultua voimaan viittausta Sosiaali- ja terveysalan lupa- ja valvontavirastoon.
Tämän lain voimaan tullessa Sosiaali- ja terveydenhuollon tuotevalvontakeskuksessa tai Terveydenhuollon
oikeusturvakeskuksessa vireillä olevat asiat, tehdyt sopimukset ja sitoumukset samoin kuin niistä johtuvat
oikeudet ja velvollisuudet siirtyvät Sosiaali- ja terveysalan lupa- ja valvontavirastolle.
Sosiaali- ja terveysalan lupa- ja valvontavirastoon perustetaan 1 päivästä tammikuuta 2009 lukien ylijohtajan
virka, johon sovelletaan sen perustamisen jälkeen valtion virkamieslain (750/1994)  säännöksiä. Virka
voidaan täyttää ennen tämän lain voimaantuloa. Lain voimaan tullessa lakkaavat Sosiaali- ja
terveydenhuollon tuotevalvontakeskuksen ja Terveydenhuollon oikeusturvakeskuksen ylijohtajien
talousarviossa eritellyt virat. Virkojen lakkaaminen ei edellytä erityistä perustetta eikä virkamiehen
suostumusta. Virkojen lakatessa niihin perustuneet virkasuhteet päättyvät ilman irtisanomista.
Sosiaali- ja terveysministeriö voi ennen tämän lain voimaantuloa perustaa ylijohtajan välittömässä
alaisuudessa toimivat johtavat virat ja nimittää virkamiehet virkoihin niitä ensimmäisen kerran täytettäessä.
Sosiaali- ja terveydenhuollon tuotevalvontakeskuksen ja Terveydenhuollon oikeusturvakeskuksen virka- ja
työsuhteinen henkilöstö sekä vastaavat virat ja työsuhteiset tehtävät siirtyvät tämän lain voimaan tullessa
perustettavaan virastoon. Määräaikainen henkilöstö siirtyy määräaikaisen palvelusuhteen keston ajaksi. Viran
tai tehtävän siirtyminen samalla työssäkäyntialueella ei edellytä virkamiehen tai työntekijän suostumusta.
1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 4/6Siirtyvä henkilöstö säilyttää siirtymähetkellä palvelussuhteeseensa liittyvät oikeutensa ja velvollisuutensa
sekä euromääräisen palkkansa. Jos viran tehtävät muuttuvat olennaisesti ja sen tilalle perustetaan uusi virka,
voidaan uusi virka täyttää ilman haettavaksi julistamista.
Tämän lain täytäntöönpanon edellyttämiin toimenpiteisiin voidaan ryhtyä jo ennen lain voimaantuloa.
HE 131/2008 , StVM 14/2008, EV  98/2008
Muutossäädösten voimaantulo ja soveltaminen:
24.7.2009/594:
Tämä laki tulee voimaan 1 päivänä marraskuuta 2009.
Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 74/2009 , StVM 21/2009, EV  96/2009
11.12.2009/1068:
Tämä laki tulee voimaan 1 päivänä tammikuuta 2010.
HE 151/2009 , StVM 38/2009, EV  171/2009
22.12.2009/1569:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV  205/2009
17.12.2010/1263:
Tämä laki tulee voimaan 1 päivänä tammikuuta 201 1.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 132/2010 , TaVM 26/2010, EV  199/2010
30.12.2010/1332:
Tämä laki tulee voimaan 1 päivänä toukokuuta 201 1.
Ennen tämän lain voimaan tuloa voidaan ryhtyä sen täytäntöönpanon edellyttämiin toimenpiteisiin.
HE 90/2010 , StVM 40/2010, EV  244/2010
22.7.2011/927:
Tämä laki tulee voimaan 1 päivänä lokakuuta 201 1.
HE 302/2010 , StVM 56/2010, EV  342/2010
20.1.2012/25:
Tämä laki tulee voimaan 1 päivänä heinäkuuta 2012.
Ennen lain voimaantuloa voidaan ryhtyä lain täytäntöönpanon edellyttämiin toimiin.
HE 47/201 1, LaVM 9/201 1, EV  84/201 1
26.6.2015/818:
1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 5/6Tämä laki tulee voimaan 1 päivänä maaliskuuta 2016.
HE 354/2014 , StVM 52/2014, EV  372/2014
11.12.2015/1448:
Tämä laki tulee voimaan 1 päivänä maaliskuuta 2016.
HE 48/2015 , PuVM 1/2015, EV  38/2015
11.12.2015/1449:
Tämä laki tulee voimaan 1 päivänä tammikuuta 2016 ja on voimassa 29 päivään helmikuuta 2016.
HE 48/2015 , PuVM 1/2015, EV  38/2015
30.12.2015/1637:
Tämä laki tulee voimaan 1 päivänä maaliskuuta 2016.
HE 49/2015 , StVM 10/2015, EV  107/2015
30.12.2015/1638:
Tämä laki tulee voimaan 1 päivänä tammikuuta 2016 ja on voimassa 29 päivään helmikuuta 2016.
HE 49/2015 , StVM 10/2015, EV  107/2015
29.6.2016/551:
Tämä laki tulee voimaan 15 päivänä elokuuta 2016.
HE 15/2016 , StVM 7/2016, EV  83/2016
21.12.2016/1233:
Tämä laki tulee voimaan 1 päivänä maaliskuuta 2017.
HE 13/2016 , StVM 24/2016, EV  168/2016
28.12.2017/1118:
Tämä laki tulee voimaan 1 päivänä maaliskuuta 2018.
HE 100/2017 , StVM 24/2017, SuVM 1/2017, EV  186/2017
4.5.2018/292:
Tämä laki tulee voimaan 9 päivänä toukokuuta 2018.
HE 192/2017 , LiVM 6/2018, EV  25/2018, Euroopan parlamentin ja neuvoston direktiivi (EU) 2016/1 148
(32016L1 148); EUVL  L 194/1, 19.7.2016 s. 1
30.12.2019/1481:
Tämä laki tulee voimaan 1 päivänä tammikuuta 2020.
HE 81/2019 , StVM 13/2019, EV  40/2019
27.8.2021/790:
Tämä laki tulee voimaan 1 päivänä marraskuuta 2021.
1/12/23, 10:03 AM Laki Sosiaali- ja terveysalan lupa- ja… 669/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080669 6/6HE 212/2020 , StVM 1 1/2021, EV  71/2021
8.7.2022/593:
Tämä laki tulee voimaan 1 päivänä tammikuuta 2023.
HE 56/2021 , HE 18/2022 , StVM 9/2022, EV  66/2022
20.12.2022/1111:
Tämä laki tulee voimaan 25 päivänä kesäkuuta 2023.
HE 1 11/2022 , LaVM 20/2022, EV  204/2022, Euroopan parlamentin ja neuvoston direktiivi (EU) 2020/1828
(32020L1828) ; EUVL  L 409, 4.12.2020, s.1
Finlex  › Lainsäädäntö  › Ajantasainen lainsäädäntö  › Vuosi 2008  › 31.10.2008/669
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.